Dukuria e largimit të trurit dëmton vendet në zhvillim, por u sjell përfitime vendeve mikpritëse
Emigrantët që largohen nga vendi i tyre për në një shtet tjetër marrin me vete edhe aftësitë dhe përvojën e fituar
Kur një emigrant largohet nga vendi i tij për në një shtet tjetër, ai merr me vete edhe aftësitë dhe përvojën e fituar. Ky fenomen i njohur si “rrjedhja e trurit”, mund të shkaktojë dëme të mëdha sidomos në vendet në zhvillim. Por u sjell përfitime nga ana tjetër vendeve ku shkojnë për të jetuar këta emigrantë të kualifikuar. Shumica e imigrantëve që vijnë në Shtetet e Bashkuara nuk kanë arësim të lartë, Por sipas zyurtarëve, rreth 25 përqind e tyre kanë mbaruar universitetin. Teknologjia dhe sektori i shëndetësisë janë profesionet më të rëndomta të imigrantëve me arësim të lartë. Lindsay Lowell është Drejtor i Qendrës së Studimeve për Migracionin Ndërkombëtar në universitetin Xhorxhtaun. Mjekët nga afrika, thotë ai, janë shembulli më i mirë. Mbi gjysma e imigrantëve në Shtetet e Bashkuara janë nga Meksika. Rreth dy-të-tretat nuk kanë arësim të mesëm. Nga ana tjetër e medaljes, disa prej individëve më të kualifikuar të Meksikës jetojnë në Amerikë. Largimi i trurit nuk është një fenomen i ri, dhe prirrjet tregojnë se do të vazhdojë, duke i lënë vendet në zhvillim edhe më në varfëri përsa i përket humbjes së aftësive intelektuale.